Seierskirken

Seierskirken var et trossamfunn med tilhold i Lillestrøm som ble etablert i 1990 under navnet Lillestrøm Kristne Senter. Menigheten endret navn året etter til Seierskirken. Pastor var Jan-Aage Torp inntil menigheten la ned virksomheten i 2000.

 Virksomhet og samarbeid 

I 1995 kom Seierskirken med i Pinsebevegelsen.

Menigheten drev misjonsarbeid i Thailand, India, Sentral-Asia og Vest-Europa. På vegne av Seierskirken ble pastor Torp i 1998 valgt til feltsekretær for misjonsarbeidet i Europa i De norske pinsemenigheters ytremisjon.

Månedsavisen Seierstro ble i tidsrommet 1990-1994 utgitt av Seierskirken med pastor Jan-Aage Torp som ansvarlig redaktør. 

I 1996-2000 drev menigheten et arbeid for å endre homofiles seksuelle orientering, og pastor Torp var i 1997 medstifter av det norske nettverket Til Helhet. Pastor Torp var fra 1998-2001 nestleder for Exodus International i Europa, Midtøsten og Nord-Afrika. I mars 2000 viste TV 2 filmen Be – skitne, syndige meg, der Torp kom under kraftig kritikk. Pastor Torp kunngjorde i september 2000 at arbeidet blant homofile og virksomheten i Lillestrøm gjennom Seierskirken var blitt nedlagt, og han etablerte ny virksomhet i Oslo.

 Referanser 

 Eksterne lenker 
 seierskirken.no – Seierskirken

Kategori:Norske pinsemenigheter
Kategori:Kultur i Lillestrøm
Kategori:Religion i Akershus